«Nous les amoureux» (norsk: "vi, de elskende") er en franskspråklig sang som vant Eurovision Song Contest 1961 for Luxembourg. Sangen ble fremført av den franske smørsangeren Jean-Claude Pascal, og den er komponert av Jacques Datin med tekst av Maurice Vidalin. Teksten omhandler kjærligheten mellom to mennesker, en kjærlighet som blir fordømt av samfunnet rundt. Teksten har senere blitt hevdet å handle om homofil kjærlighet.